CELEX: 22005D0612
Language: et
Date: 2005-07-12 00:00:00
Title: 2005/612/EÜ: Ühenduse/Šveitsi õhutranspordikomitee otsus nr 1/2005, 12. juuli 2005, millega muudetakse Euroopa Ühenduse ja Šveitsi Konföderatsiooni vahelise õhutranspordilepingu lisa

12.8.2005   
            
            
               ET
            
            
               Euroopa Liidu Teataja
            
            
               L 210/46
            
         
      ÜHENDUSE/ŠVEITSI ÕHUTRANSPORDIKOMITEE OTSUS nr 1/2005,
   12. juuli 2005,
   millega muudetakse Euroopa Ühenduse ja Šveitsi Konföderatsiooni vahelise õhutranspordilepingu lisa
   (2005/612/EÜ)
   ÜHENDUSE/ŠVEITSI ÕHUTRANSPORDIKOMITEE,
   võttes arvesse Euroopa Ühenduse ja Šveitsi Konföderatsiooni vahelist õhutranspordilepingut, edaspidi “leping”, eriti selle artikli 23 lõiget 4,
   ON VASTU VÕTNUD JÄRGMISE OTSUSE:
   Artikkel 1
   1.   Lepingu lisa punkti 4 (Lennuohutus) järele lisatakse järgmine tekst:
   
      “5.   Lennundusjulgestus
      Nr 2320/2002
      Euroopa Parlamendi ja nõukogu 16. detsembri 2002. aasta määrus (EÜ), millega kehtestatakse tsiviillennundusjulgestuse valdkonna ühiseeskirjad, muudetud Euroopa Parlamendi ja nõukogu 29. aprilli 2004. aasta määrusega (EÜ) nr 849/2004.
      (Artiklid 1–8, 10–13)”
   
   2.   Käesoleva otsuse artikli 1 lõikes 1 osutatud lisatava teksti järele lisatakse järgmine tekst:
   
      “Nr 622/2003
      Komisjoni 4. aprilli 2003. aasta määrus (EÜ), millega nähakse ette meetmed lennundusjulgestuse ühiste põhistandardite rakendamiseks, muudetud komisjoni 15. jaanuari 2004. aasta määrusega (EÜ) nr 68/2004.”
   
   3.   Käesoleva otsuse artikli 1 lõikes 2 osutatud lisatava teksti järele lisatakse järgmine tekst:
   
      “Nr 1217/2003
      Komisjoni 4. juuli 2003. aasta määrus (EÜ), millega nähakse ette siseriiklike tsiviillennundusjulgestuse kvaliteedikontrolli kavade spetsifikaadid.”
   
   4.   Käesoleva otsuse artikli 1 lõikes 3 osutatud lisatava teksti järele lisatakse järgmine tekst:
   
      “Nr 1486/2003
      Komisjoni 22. augusti 2003. aasta määrus (EÜ), millega nähakse ette tsiviillennundusjulgestuse valdkonnas korraldatavate komisjoni ülevaatuste kord.
      (Artiklid 1–13, 15–18)”
   
   5.   Käesoleva otsuse artikli 1 lõikes 4 osutatud lisatava teksti järele lisatakse järgmine tekst:
   
      “Nr 1138/2004
      Komisjoni 21. juuni 2004. aasta määrus (EÜ), millega kehtestatakse lennujaama turvaala kriitiliste osade ühine määratlus.”
   
   Artikkel 2
   Lepingu lisa punkti 5 (Muu) numeratsioon muudetakse punktiks 6.
   Artikkel 3
   Käesolev otsus avaldatakse Euroopa Liidu Teatajas ja Šveitsi ametlikus väljaandes. Käesolev otsus jõustub selle vastuvõtmisele järgneva teise kuu esimesel päeval.
   
      Brüssel, 12. juuli 2005
      
         
            Ühiskomitee nimel
         
         
            ühenduse delegatsiooni juht
         
         Daniel CALLEJA CRESPO
         
      
      
         
            Šveitsi delegatsiooni juht
         
         Raymond CRON